ddrg/super_eurlex huggingface dataset:
Oficialusis leidinys L 300 , 29/11/2000 p. 0001 - 0001



Tarybos reglamentas (EB) Nr. 2595/2000, 2000 m. lapkričio 27 d. iš dalies keičiantis Reglamentą (EB) Nr. 1103/97 dėl tam tikrų nuostatų, susijusių su euro įvedimu EUROPOS SĄJUNGOS TARYBA, atsižvelgdama į Europos bendrijos steigimo sutartį ir ypač į jos 123 straipsnio 5 dalį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Europos centrinio banko nuomonę [3], kadangi: (1) 1997 m. birželio 17 d. Tarybos reglamentas (EB) Nr. 1103/97 dėl tam tikrų nuostatų, susijusių su euro įvedimu [4] apima eurą įvedančių valstybių narių valiutų perskaičiavimo į eurus kursų nustatymo taisykles, ir šių kursų panaudojimo perskaičiuojant pinigų sumas taisykles. Šios taisyklės taikomos tų valstybių narių valiutų kursų perskaičiavimui, kurios įvedė eurą Bendrija pradėjus Ekonominės ir pinigų sąjungos trečią etapą. Būtina taikyti valiutų kursų perskaičiavimo taisykles taip kad jos būtų taikomos bet kurioms valstybėms narėms, įvedusioms eurą ir vėliau. (2) Valstybių narių, kurių valiuta keičiama į eurą Bendrijai pradėjus Ekonominės ir pinigų sąjungos trečiąjį etapą, "nacionalinių valiutų vienetų" apibrėžimas turėtų būti susijęs su valstybės narės valiutos vienetu, apibrėžtu prieš pat euro įvedimą toje valstybėje narėje. (3) 123 straipsnio 5 dalis šiuo metu yra teisinis pagrindas imtis pirmiau nurodytų priemonių, būtinų įvedant euro valstybėse narėse, kurios įsiveda eurą prasidėjus Ekonominės ir pinigų sąjungos trečiajam etapui. (4) Vadovaujantis bendrai priimtais teisės principais, ypač valiutos įstatymui suteiktu pripažinimu, šio reglamento nuostatos turėtų būti visuotinai pripažintos dalyvaujančių valstybių narių pinigų įstatymo dalimi, taip sustiprinant teisinį užtikrintumą ir aiškumą ūkio subjektams visose valstybėse narėse ir trečiosiose valstybėse, PRIĖMĖ ŠĮ REGLAMENTĄ: 1 straipsnis Reglamento (EB) Nr. 1103/97 1 straipsnyje: a) trečios įtraukos pabaigoje pridedami žodžiai "arba vadovaujantis šio straipsnio 5 dalimi"; b) ketvirtos įtraukos pabaigoje pridedami žodžiai "arba, prireikus, dieną prieš pakeičiant valstybės narės, kuri įveda eurą vėliau, valiutą euro". 2 straipsnis Šis reglamentas įsigalioja 2001 m. sausio 1 d. Vadovaujantis Europos bendrijos steigimo sutartimi, šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2000 m. lapkričio 27 d. Tarybos vardu Pirmininkas L. Fabius [1] OL C 177E, 2000 6 27, p. 99. [2] 2000 m. birželio 16 d. nuomonė (dar nepaskelbta Oficialiajame leidinyje). [3] OL C 177, 2000 6 27, p. 11. [4] OL C 162, 1997 6 14, p. 1. --------------------------------------------------
Oficialusis leidinys L 154 , 27/06/2000 p. 0002 - 0002



Tarybos reglamentas (EB) Nr. 1336/2000 2000 m. birželio 19 d. iš dalies keičiantis Reglamentą (EEB) Nr. 2075/92 dėl bendro žaliavinio tabako rinkos organizavimo EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 37 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], kadangi: (1) Pagal Reglamento (EEB) Nr. 2075/92 [3] 9 straipsnio 3 dalį gamybos kvotos gamintojams paskirstomos pagal vidutinį kiekį, pristatytą per trejus metus prieš patį paskutinį derlių. (2) Pagal minėto reglamento 9 straipsnio 4 dalį nustatoma, kad iki paskutinės auginimo sutarčių sudarymo dienos valstybėms narėms gali būti leista perkelti dalį savo garantinių limitų iš vienų veislių grupių į kitas remiantis straipsnio 3 dalimi. Žodžiai "remiantis straipsnio 3 dalimi" buvo paimti iš nuostatos, priimtos prieš perkėlimo priemonės patvirtinimą. Todėl nuoroda į straipsnio 3 dalį straipsnio 4 dalyje turėtų būti išbraukta atsižvelgiant į tai, kad perkėlimai negali būti daromi pagal straipsnio 3 dalį, nepakenkiant gamintojams, kurie jau gavę gamybos kvotas pagal vidutinį kiekį, pristatytą per trejus metus prieš patį paskutinį derlių, pateikia prašymą auginti kitas veisles pagal rinkos paklausą. Nuorodos į straipsnio 3 dalį taikymas reikštų, jog perkelti kiekiai būtų paskirti gamintojams pagal vidutinį kiekį, pristatytą per trejus metus prieš patį paskutinį derlių, neatsižvelgiant į leidimo perkelti prašančio gamintojo įgytą teisę. (3) Minėtoji priemonė taikoma nuo 1999 m. derliaus, PRIĖMĖ ŠĮ REGLAMENTĄ: 1 straipsnis Reglamento (EEB) Nr. 2075/92 9 straipsnio 4 dalies pirma pastraipa iš dalies keičiama taip: "Iki paskutinės auginimo sutarčių sudarymo dienos valstybėms narėms gali būti leista perkelti dalį jiems paskirtų garantuojamųjų ribų iš vienų veislių grupių į kitas." 2 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Jis taikomas nuo 1999 m. derliaus. Šis reglamentas yra privalomas visas ir tiesiogiai taikomas visose valstybėse narėse. Priimta Liuksemburge, 2000 m. birželio 19 d. Tarybos vardu Pirmininkas L. Capoulas Santos [1] OL C 108, 1998 4 7, p. 87. [2] 2000 m. kovo 15 d. nuomonė (dar nepaskelbta Oficialiajame leidinyje). [3] OL L 215, 1992 7 30, p. 70. Reglamentas su paskutiniais pakeitimais, padarytais Reglamentu (EB) Nr. 660/1999 (OL L 83, 1999 3 27, p. 10). --------------------------------------------------
Oficialusis leidinys L 023 , 25/01/2001 p. 0017 - 0018



Komisijos reglamentas (EB) Nr. 138/2001 2001 m. sausio 24 d. papildantis Reglamento (EB) Nr. 2400/96 dėl tam tikrų pavadinimų įtraukimo į Reglamente (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos numatytą "Saugomų kilmės vietos nuorodų ir saugomų geografinių nuorodų registrą" priedą EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos [1] su paskutiniais pakeitimais, padarytais Komisijos reglamentu (EB) Nr. 2796/2000 [2], ypač į jo 6 straipsnio 3 ir 4 dalis, kadangi: (1) Pagal Reglamento (EEB) Nr. 2081/92 5 straipsnį Italija Komisijai pateikė dvi paraiškas dėl tam tikrų pavadinimų užregistravimo kilmės vietos nuorodomis ar geografinėmis nuorodomis. (2) Pagal minėto reglamento 6 straipsnio 1 dalį buvo nustatyta, kad paraiškos atitinka visus to reglamento reikalavimus, visų pirma dėl to, kad jose pateikta visa pagal minėto reglamento 4 straipsnį reikalaujama informacija. (3) Šiuos pavadinimus išspausdinus Europos Bendrijų oficialiajame leidinyje [3], Komisija negavo nė vieno pagal minėto reglamento 7 straipsnį pateikto protesto dėl šio reglamento priede nurodytų pavadinimų. (4) Todėl šiuos pavadinimus reikėtų įrašyti į "Saugomų kilmės vietos nuorodų ir saugomų geografinių nuorodų registrą" ir tokiu būdu juos saugoti visoje Bendrijoje kaip saugomas kilmės vietos nuorodas ar saugomas geografines nuorodas. (5) Šio reglamento priedu papildomas Komisijos reglamento (EB) Nr. 2400/96 [4] su paskutiniais pakeitimais, padarytais Reglamentu (EB) Nr. 2446/2000 [5], priedas, PRIĖMĖ ŠĮ REGLAMENTĄ: 1 straipsnis Šio reglamento priede nurodytais pavadinimais papildomas Reglamento (EB) Nr. 2400/96 priedas ir į Reglamento (EEB) Nr. 2081/92 6 straipsnio 3 dalyje numatytą "Saugomų kilmės vietos nuorodų ir saugomų geografinių nuorodų registrą" jie įrašomi kaip saugomos kilmės vietos nuorodos (SKVN) arba saugomos geografinės nuorodos (SGN). 2 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Šis reglamentas yra privalomas ir tiesiogiai taikomas visose valstybėse narėse. Priimta Briuselyje, 2001 m. sausio 24 d. Komisijos vardu Franz Fischler Komisijos narys [1] OL L 208, 1992 7 24, p. 1. [2] OL L 324, 2000 12 21, p. 26. [3] OL C 108, 2000 4 14, p. 2 ir OL C 131, 2000 5 12, p. 2. [4] OL L 327, 1996 12 18, p. 11. [5] OL L 281, 2000 11 7, p. 12. -------------------------------------------------- PRIEDAS EB SUTARTIES I PRIEDE IŠVARDYTI ŽMONĖMS VARTOTI SKIRTI PRODUKTAI Aliejai ir riebalai – alyvų aliejus ITALIJA Val di Mazara (SKVN) Aviena ITALIJA Agnello di Sardegna (SGN) --------------------------------------------------
Oficialusis leidinys L 126 , 08/05/2001 p. 0018 - 0019



Komisijos reglamentas (EB) Nr. 898/2001 2001 m. gegužės 7 d. papildantis Reglamento (EB) Nr. 2400/96 dėl tam tikrų pavadinimų įtraukimo į Tarybos reglamente (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos numatytą "Saugomų kilmės vietos nuorodų ir saugomų geografinių nuorodų registrą" priedą EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos [1] su paskutiniais pakeitimais, padarytais Komisijos reglamentu (EB) Nr. 2796/2000 [2], ypač į jo 6 straipsnio 3 ir 4 dalis, kadangi: (1) Pagal Reglamento (EEB) Nr. 2081/92 5 straipsnį Ispanija Komisijai pateikė paraišką dėl pavadinimo užregistravimo geografine nuoroda. (2) Pagal minėto reglamento 6 straipsnio 1 dalį buvo nustatyta, kad paraiška atitinka visus to reglamento reikalavimus, visų pirma dėl to, kad joje pateikta visa pagal minėto reglamento 4 straipsnį reikalaujama informacija. (3) Šį pavadinimą išspausdinus Europos Bendrijų oficialiajame leidinyje [3], Komisija negavo nė vieno pagal to reglamento 7 straipsnį pateikto protesto dėl šio reglamento priede nurodyto pavadinimo. (4) Todėl šį pavadinimą reikėtų įrašyti į "Saugomų kilmės vietos nuorodų ir saugomų geografinių nuorodų registrą" ir tokiu būdu jį saugoti visoje Bendrijoje kaip saugomą geografinę nuorodą. (5) Šio reglamento priedu papildomas Komisijos reglamento (EB) Nr. 2400/96 [4] su paskutiniais pakeitimais, padarytais Reglamentu (EB) Nr. 509/2001 [5], priedas, PRIĖMĖ ŠĮ REGLAMENTĄ: 1 straipsnis Šio reglamento priede nurodytu pavadinimu papildomas Reglamento (EB) Nr. 2400/96 priedas ir į Reglamento (EEB) Nr. 2081/92 6 straipsnio 3 dalyje numatytą "Saugomų kilmės vietos nuorodų ir saugomų geografinių nuorodų registrą" jis įrašomas kaip saugoma geografinė nuoroda (SGN). 2 straipsnis Šis reglamentas įsigalioja septintą dieną nuo jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2001 m. gegužės 7 d. Komisijos vardu Franz Fischler Komisijos narys [1] OL L 208, 1992 7 24, p. 1. [2] OL L 324, 2000 12 21, p. 26. [3] OL C 264, 2000 9 14, p. 2. [4] OL L 327, 1996 12 18, p. 11. [5] OL L 76, 2001 3 16, p. 7. -------------------------------------------------- PRIEDAS EB SUTARTIES I PRIEDE IŠVARDYTI ŽMONĖMS VARTOTI SKIRTI PRODUKTAI Mėsos pagrindo produktai ISPANIJA Lacón Gallego (SGN) --------------------------------------------------
Oficialusis leidinys L 182 , 05/07/2001 p. 0025 - 0026



Komisijos reglamentas (EB) Nr. 1356/2001 2001 m. liepos 4 d. papildantis Reglamento (EB) Nr. 2400/96 dėl tam tikrų pavadinimų įtraukimo į Tarybos reglamente (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos numatytą "Saugomų kilmės vietos nuorodų ir saugomų geografinių nuorodų registrą"priedą EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos [1] su paskutiniais pakeitimais, padarytais Komisijos reglamentu (EB) Nr. 2796/2000 [2], ypač į jo 6 straipsnio 3 ir 4 dalis, kadangi: (1) Pagal Reglamento (EEB) Nr. 2081/92 5 straipsnį Italija Komisijai pateikė paraišką dėl pavadinimo užregistravimo geografine nuoroda. (2) Pagal minėto reglamento 6 straipsnio 1 dalį buvo nustatyta, kad paraiška atitinka visus to reglamento reikalavimus, visų pirma dėl to, kad joje pateikta visa pagal minėto reglamento 4 straipsnį reikalaujama informacija. (3) Šį pavadinimą išspausdinus Europos Bendrijų oficialiajame leidinyje [3], Komisija negavo nė vieno pagal Reglamento (EEB) Nr. 2081/92 7 straipsnį pateikto protesto dėl šio reglamento priede nurodyto pavadinimo. (4) Todėl šį pavadinimą reikėtų įrašyti į "Saugomų kilmės vietos nuorodų ir saugomų geografinių nuorodų registrą" ir tokiu būdu jį saugoti visoje Bendrijoje kaip saugomą geografinę nuorodą. (5) Šio reglamento priedu papildomas Komisijos reglamento (EB) Nr. 2400/96 [4] su paskutiniais pakeitimais, padarytais Reglamentu (EB) Nr. 898/2001 [5], priedas, PRIĖMĖ ŠĮ REGLAMENTĄ: 1 straipsnis Šio reglamento priede nurodytu pavadinimu papildomas Reglamento (EB) Nr. 2400/96 priedas ir į Reglamento (EEB) Nr. 2081/92 6 straipsnio 3 dalyje numatytą "Saugomų kilmės vietos nuorodų ir saugomų geografinių nuorodų registrą" jis įrašomas kaip saugoma geografinė nuoroda (SGN). 2 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2000 m. liepos 4 d. Komisijos vardu Franz Fischler Komisijos narys [1] OL L 208, 1992 7 24, p. 1. [2] OL L 324, 2000 12 21, p. 26. [3] OL C 282, 2000 10 5, p. 5. [4] OL L 327, 1996 12 18, p. 11. [5] OL L 126, 2001 5 8, p. 18. -------------------------------------------------- PRIEDAS EB SUTARTIES I PRIEDE IŠVARDYTI ŽMONĖMS VARTOTI SKIRTI PRODUKTAI Vaisiai, daržovės ir grūdai ITALIJA Limone Costa d’Amalfi (SGN) --------------------------------------------------
Oficialusis leidinys L 177 , 30/06/2001 p. 0056 - 0056



Komisijos reglamentas (EB) Nr. 1324/2001 2001 m. birželio 29 d. iš dalies keičiantis Tarybos reglamentą (EB) nr. 1617/93 dėl konsultacijų dėl keleivių vežimo tarifų ir laiko tarpsnių paskirstymo oro uostuose EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1987 m. gruodžio 14 d. Tarybos reglamentą (EEB) Nr. 3976/87 dėl Sutarties 85 straipsnio 3 dalies taikymo tam tikrų grupių susitarimams ir suderintiems veiksmams oro transporto sektoriuje [1] su paskutiniais pakeitimais, padarytais Austrijos, Suomijos ir Švedijos stojimo aktu, ypač į jo 2 straipsnį, paskelbusi šio reglamento projektą [2], pasitarusi su Oro transporto susitarimų ir dominuojančių padėčių patariamuoju komitetu, kadangi: (1) Komisijos reglamentu (EEB) Nr. 1617/93 [3] su paskutiniais pakeitimais, padarytais Reglamentu (EB) Nr. 1083/1999 [4], Komisija suteikė bendrąją išimtį, skirtą, be kita ko, konsultacijoms dėl keleivių bei jų bagažo vežimo reguliariuoju oro susisiekimu ir laiko tarpsnių paskirstymui oro uostuose ir oro uostų tvarkaraščių sudarymui. Tas reglamentas galioja iki 2001 m. birželio 30 d. (2) Komisija pradėjo konsultacijas dėl to, ar turėtų likti esama bendrosios išimties, taikomos konsultacijoms dėl keleivių vežimo tarifų, forma. Šios konsultacijos bus baigtos iki 2001 m. pabaigos. Po konsultacijų Komisija gali pateikti pasiūlymus dėl naujos bendrosios išimties arba inicijuoti atskirą procedūrą. Todėl dabartinės bendrosios išimties konsultacijoms dėl keleivių vežimo tarifų galiojimas turėtų būti pratęstas vieneriems metams. (3) 1993 m. priežastys, kurios leido suteikti bendrąją išimtį susitarimams ir suderintiems veiksmams dėl oro susisiekimo laiko tarpsnių paskirstymo ir oro uostų tvarkaraščių sudarymo tarp Bendrijos oro uostų, išlieka pagrįstomis ir šiuo metu. Todėl tikslinga pratęsti tos bendrosios išimties galiojimą. Tam, kad šią bendrąją išimtį būtų galima pritaikyti priėmus numatytus 1993 m. sausio 18 d. Tarybos reglamento (EEB) Nr. 95/93 dėl laiko tarpsnių paskirstymo Bendrijos oro uostuose bendrųjų taisyklių [5] pakeitimus, jos galiojimas turėtų būti pratęstas trejiems metams. (4) Atitinkamai turėtų būti iš dalies pakeistas Reglamentas (EEB) Nr. 1617/93, PRIĖMĖ ŠĮ REGLAMENTĄ: 1 straipsnis Reglamento (EEB) nr. 1617/93 7 straipsnio antra pastraipa pakeičiama taip: "Išimčiai dėl konsultacijų dėl keleivių ir jų bagažo vežimo tarifų jis taikomas iki 2002 m. birželio 30 d., o išimčiai dėl laiko tarpsnių paskirstymo ir oro uostų tvarkaraščių sudarymo jis taikomas iki 2004 m. birželio 30 d." 2 straipsnis Šis reglamentas įsigalioja 2001 m. liepos 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2001 m. birželio 29 d. Komisijos vardu Mario Monti Komisijos narys [1] OL L 374, 1987 12 31, p. 9. [2] OL C 107, 2001 4 7, p. 4. [3] OL L 155, 1993 6 26, p. 18. [4] OL L 131, 1999 5 27, p. 27. [5] OL L 14, 1993 1 22, p. 1. --------------------------------------------------
Oficialusis leidinys L 194 , 18/07/2001 p. 0001 - 0001



Tarybos reglamentas (EB) Nr. 1456/2001 2001 m. liepos 16 d. iš dalies keičiantis Reglamentą (EB) Nr. 2549/2000, nustatantį papildomas technines priemones menkių ištekliams atstatyti Airijos jūroje (ICES sektorius VIIa) EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 37 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi: (1) Reglamente (EB) Nr. 2549/2000 [4] nustatytomis sąlygomis siekiama, kad Airijos jūroje naudojami žūklės įrankiai užtikrintų, kad būtų sugauta kuo mažiau jaunų menkių. (2) 2 straipsnio 1 ir 2 dalys nustato, kad draudžiama naudoti bet kokį dugninį traukiamąjį tinklą, išskyrus bimtralus su maišu ir (arba) prailgintuvu, kurie išimtinai ar iš dalies pagaminti iš daugiagyslės tinklinės medžiagos ir bet kokį dugninį traukiamąjį tinklą, išskyrus bimtralus su maišu ir (arba) prailgintuvu, kurių gijos storis didesnis kaip 6 mm. (3) Tačiau nauji moksliniai patarimai sutampa su žvejų nuomone, kad maišas ir (arba) prailgintuvas, pagaminti iš dvigubos gijos, kurios storis ne didesnis kaip 4 mm, techniškai yra lygiavertis maišui ir (arba) prailgintuvui, kaip nurodyta dabar. (4) Kai kurie žvejai prašo leisti naudoti tūtas iš dvigubų gijų. (5) To reglamento 3 straipsnis nurodo sąlygas, kurios buvo svarbios tik 2000 m., ir dėl to jį reikia pakeisti nuostatomis, kurios nustatytų reikalingus pakeitimus. (6) Dėl to reikia atitinkamai iš dalies pakeisti Reglamentą (EB) Nr. 2549/2000, PRIĖMĖ ŠĮ REGLAMENTĄ: 1 straipsnis Reglamento (EB) Nr. 2549/2000 3 straipsnis pakeičiamas taip: "3 straipsnis Nepaisant 2 straipsnio 1 ir 2 dalyse nustatytų sąlygų, žvejojant traukiamaisiais įrankiais Airijos jūroje, leidžiama naudoti maišą ir (arba) prailgintuvą, pagamintus iš dvigubos gijos, kai vienos gijos storis ne didesnis kaip 4 mm." 2 straipsnis Šis reglamentas įsigalioja kitą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2001 m. liepos 16 d. Tarybos vardu Pirmininkas L. Michel [1] OL C 180 E, 2001 6 26, p. 311. [2] 2001 m. liepos 5 d. pareikšta nuomonė (dar nepaskelbta Oficialiajame leidinyje). [3] 2001 m. gegužės 30 d. pareikšta nuomonė (dar nepaskelbta Oficialiajame leidinyje). [4] OL L 292, 2000 11 21, p. 5. --------------------------------------------------
Oficialusis leidinys L 212 , 07/08/2001 p. 0009 - 0009



Komisijos reglamentas (EEB) Nr. 1609/2001 2001 m. rugpjūčio 6 d. iš dalies keičiantis Reglamentą (EEB) Nr. 1622/2000, nustatantį tam tikras išsamias Tarybos reglamento (EEB) Nr. 1493/1999 dėl bendro vyno rinkos organizavimo įgyvendinimo taisykles ir Bendrijos vynininkystės metodų ir procesų kodeksą EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, atsižvelgdama į 1999 m. gegužės 17 d. Tarybos reglamentą (EB) Nr. 1493/1999 dėl bendro vyno rinkos organizavimo [1] su paskutiniais pakeitimais, padarytais Reglamentu (EB) Nr. 2826/2000 [2], ypač į jo 46 straipsnį, kadangi: (1) Komisijos reglamentas (EB) Nr. 1622/2000 [3] su paskutiniais pakeitimais, padarytais Reglamentu (EB) Nr. 885/2001 [4], leidžia galioti 1990 m. rugsėjo 17 d. Komisijos reglamentui (EEB) Nr. 2676/90, nustatančiam vynų analizės metodus Bendrijoje [5], su paskutiniais pakeitimais, padarytais Reglamentu (EB) Nr. 761/1999 [6], išskyrus įprastinius metodus, kurie nebebus aprašomi nuo 2001 m. rugpjūčio 1d. (2) Kai kurie įprastiniai analizės metodai yra paprastai taikomi valstybių narių kontrolės laboratorijose ir jiems būdingas preciziškumas bei tikslumas, nustatyti bendrų analitinių tyrimų metu, atitinka pamatinių analizės metodų, pateikiamų Reglamente (EEB) Nr. 2676/90, preciziškumą ir tikslumą. Be to, Tarptautinė vyno ir vynininkystės valdyba surengė kai kurių šių metodų įteisinimo tyrimą, siekiant juos pripažinti pamatiniais metodais. Įprastinių metodų pagrindimui persvarstyti prireiks dar dvejų metų, per kuriuos rekomenduojama metodų nekeisti, kad jie liktų tokie, kokie yra aprašyti Reglamente (EEB) Nr. 2676/90. (3) Reglamentas (EB) Nr. 1622/2000 dėl šios priežasties turėtų būti iš dalies keičiamas taip, kad Reglamento (EEB) Nr. 2676/90 priede apibūdintų metodų panaikinimas būtų atidedamas dvejiems metams. (4) Šiame Reglamente pateikiamos priemonės atitinka Vyno vadybos komiteto nuomonę. PRIĖMĖ ŠĮ REGLAMENTĄ: 1 straipsnis Reglamento (EB) Nr. 1622/2000 44 straipsnyje nurodyta data "2001 m. rugpjūčio 1 d." keičiama į "2003 m. rugpjūčio 1 d." 2 straipsnis Šis reglamentas įsigalioja kitą dieną po jo paskelbimo Europos Bendrijų oficialiajame leidinyje. Jis taikomas nuo 2001 m. rugpjūčio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2001 m. rugpjūčio 6 d. Komisijos vardu F. Fischler Komisijos narys [1] OL L 179, 1999 7 14, p. 1. [2] OL L 328, 2000 12 23, p. 2. [3] OL L 194, 2000 7 31, p. 1. [4] OL L 128, 2001 5 10, p. 54. [5] OL L 272 1990 10 3, p. 1. [6] OL L 99, 1999 4 14, p. 4. --------------------------------------------------
Oficialusis leidinys L 268 , 09/10/2001 p. 0022 - 0022



Komisijos reglamentas (EB) Nr. 1964/2001 2001 m. spalio 8 d. iš dalies keičiantis Reglamentą (EEB) Nr. 2166/83, nustatantį licencijavimo sistemą tam tikruose žūklės rajonuose šiaurės Škotijoje (Šetlando rajone) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. gruodžio 20 d. Tarybos reglamentą (EEB) Nr. 3760/92, sukuriantį Bendrijos žuvininkystės ir akvakultūros sistemą [1], su paskutiniais pakeitimais, padarytais Reglamentu (EB) Nr. 1181/98 [2], ypač į jo 7 straipsnio 2 dalį, kadangi: (1) 1983 m. liepos 29 d. Komisijos reglamentas (EEB) Nr. 2166/83, nustatantis licencijavimo sistemą tam tikruose žūklės rajonuose šiaurės Škotijoje (Šetlando rajone) [3], su pakeitimais, padarytais Reglamentu (EB) Nr. 2502/1999 [4], nustato pranešimo apie Bendrijos žvejybos laivų, žvejojančių minėtame rajone, judėjimą sistemą per vieną iš jo I priede nurodytų radijo stočių. (2) Radijo stotys Vokietijoje ir Prancūzijoje visiškai nutraukė savo veiklą. Dėl to reikia panaikinti nuorodą į jas tame priede. (3) Dėl to reikia iš dalies pakeisti Reglamentą (EEB) Nr. 2166/83. (4) Šiame reglamente numatytos priemonės atitinka Žuvininkystės ir akvakultūros vadybos komiteto nuomonę, PRIĖMĖ ŠĮ REGLAMENTĄ: 1 straipsnis Išbraukiamos šios Reglamento (EEB) Nr. 2166/83 I priedo eilutės: "Boulogne | FFB | | Brest | FFU | | Saint-Nazaire | FFO | | Bordeaux | FFC | | Norddeich | DAF | DAK | DAH | DAL | DAI | DAM | DAJ | DAN" | 2 straipsnis Šis reglamentas įsigalioja septintą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2001 m. spalio 8 d. Komisijos vardu Franz Fischler Komisijos narys [1] OL L 389, 1992 12 31, p. 1. [2] OL L 164, 1998 6 9, p. 1. [3] OL L 206, 1983 7 30, p. 71. [4] OL L 304, 1999 11 27, p. 14. --------------------------------------------------